Gospodo, otvaram 18. sjednicu Doma naroda Parlamentarne skupštine Bosne i Hercegovine. Za današnju sjednicu Doma naroda, pored delegata, pozvani su predsjednik i članovi Predsjedništva BiH, predstavnici Vijeća ministara BiH, predstavnici OHR-a, predstavnici OSCE-a, predstavnici FAR projekta, predstavnici sredstava javnog informisanja. Sve prisutne srdačno pozdravljam. Današnjoj sjednici prisustvuje 12 delegata, od toga 4 iz reda srpskog naroda, 5 iz reda bošnjačkog naroda i 3 iz reda hrvatskog naroda. Gospodin Ivo Živković i Momir Malić opravdali su izostanke. Gospodin Ivo Živković je imao smrtni slučaj u porodici, jučer mu je preminuo otac, dozvolite da ovim putem, u ime Doma naroda i lično, izrazim iskreno saučešće gospodinu Živkoviću i njegovoj porodici. Za današnju sjednicu dobili ste poziv sa predloženim dnevnim redom. Dozvolite da pročitam predlog dnevnog reda. 1. Usvajanje Zapisnika sa 17. sjednice Doma naroda; 2. Davanje saglasnosti za ratifikovanje a) Sporazuma između Vijeća ministara BiH i Vlade Republike Slovenije o saradnji u oblasti kulture, obrazovanja i nauke; b) Sporazuma između Vlade SAD i Vijeća ministara BiH o ekonomskoj, tehničkoj i srodnoj pomoći za BiH; c) Sporazuma između BiH i Republike Hrvatske o uređenju graničnog željezničkog saobraćaja; d) Ugovora o finansijskoj pomoći između BiH i SAD za opštinsku infrastrukturu i usluge; e) Sporazuma između Vlade Republike Italije i Vijeća ministara BiH o konsolidaciji određenih dugova; f) Aneksa Sporazumu o konsolidovanju duga između Vlade Velike Britanije i Vijeća ministara BiH; 3. Godišnji izvještaj Centralne banke BiH za 1999. godinu; 4. Nacrt zakona o odlikovanjima BiH; 5. Nacrt zakona o konkurenciji; 2 6. Nacrt zakona o arhivskoj građi i Arhivu BiH; 7. Inovirani izvještaj o ustupanju, ispunjavanju uslova za prijem BiH u Vijeće Evrope; 8. Izvještaj o učešću delegacije BiH na 56. zasjedanju Komisije za ljudska prava UNHCR-a, koja je održana u Ženevi od 20. marta do 20. aprila 2000. godine; 9. Delegatska pitanja Izvinjavam se i prihvatam intervenciju, u predlogu dnevnog reda, u okviru druge tačke pod f) Davanje saglasnosti za ratifikaciju Ugovora o odobrenju tranzita za jugoslovenske državljanje koji su obavezni da napuste državu boravka; Otvaram diskusiju o predlogu dnevnog reda. Da li ima prijedloga, dopuna, izmjena dnevnog reda?
Cijenjeno Predsedništvo, drage kolege, cijenjeni gosti, ja bih predložio da se Nacrt zakona o arhivskoj građi i arhivu BiH danas skine s dnevnog reda, iz jednog razloga što Nacrt zakona o arhivskoj građi i arhivu BiH, u ponuđenom tekstu, je neprihvatljiv za RS, obzirom da isti odstupa od ranije zauzetog stava Vlade RS. Naime, Nacrt zakona je koncipiran tako da zadire u upravne i kontrolne nadležnosti Arhiva RS, što je neprihvatljivo iz razloga što one isključivo pripadaju Vladi RS i resornom ministarstvu Vlade RS. Stoga i dalje ostajemo kod ranije zauzetog stava, odnosno, za to sam da podržimo inicijativu za osnivanje Arhiva BiH, čija bi isključiva nadležnost bila da preuzme, štiti i čuva arhivu, arhivsku građu bivše SR BiH i arhivsku građu dejtonske BiH, koja podrazumijeva arhivsku građu nastalu i onu koja nastaje u radu zajedničkih institucija BiH. Prema tome, Arhiv BiH, odnosno, Zakon o arhivskoj građi i Arhivu BiH, treba da bude koncipiran tako da ne predviđa nikakve ingerencije, odnosno nadležnosti prema entitetskim arhivima, tj. Arhivu RS i Arhivu Federacije BiH, osim saradnje koja obezbjeđuje saradnju u korist entitetskih arhiva. Predlažem da se izradi novi tekst zakona koji će odgovoriti naprijed navedenim zahtjevima i biti u skladu sa zaključcima koje ćemo donijeti u narednom periodu. Istovremeno, predlažem da Arhiv BiH, koji bi bio osnovan, radi poslije u okviru Ministarstva civilnih poslova i komunikacija, preko koga bi bio odgovoran Savjetu ministara BiH. Isto tako, imajući u vidu činjenicu da predstavnici RS-a nisu učestvovali u izradi ponuđenog teksta zakona, predlažem da Ministarstvo civilnih poslova i komunikacija imenuje stručnu radnu grupu za izradu novog teksta zakona o arhivskoj građi i Arhivu BiH, koja bi bila sastavljena od predstavnika zajedničkih institucija i entitetskih organa, s tim da bi Vlada RS predložila predstavnika resornog Ministarstva nauke, kulture i arhiva RS. Ja mislim da bi to bilo ispravno i predlažem da se ovaj nacrt vrati na doradu i na nove konsultacije i usaglašavanja. 3
Zahvaljujem se gospodinu Ristiću. Da li se neko dalje javlja za diskusiju? Izvolite.
Matko Kovačević, direktor Arhiva BiH, u ime predlagača. Poštovano Predsjedništvo, dame i gospodo, predstavio sam se i zamoljen sam da u ime predlagača dam uvodne napomene i obrazloženja. Pošto je upitan i da li će doći na dnevni red, ja moram reći da je gospodin delegat koji je sada ovo rekao potpuno u krivu. Prvo, što tamo lijepo kaže da se Arhiv osniva, zapravo, nastavlja sa radom kao Arhiv koji će čuvati građu nastalu kroz 50 godina, građu koja postoji u Arhivu BiH. Drugo, da prati, vodi brigu i nadzire nastajanje građe u zajedničkim institucijama. Treće, on je član asocijacije A kategorije Svjetske arhivske asocijacije, vrlo moćne i on nosi međudržavnu suradnju koju usklađuje i koordinira, međunarodnu suradnju, odnosno, međuarhivsku suradnju unutar BiH. Nigdje eksplicite ne stoji, čak naprotiv, mi smo zato da Arhiv još uz ovo mora imati izbalansirani rukovodni sastav kao i ministarstva pri vijeću, to stoji u Zakonu. Četvrto, Vaši predstavnici, gospodine, su od prvog dana učestvovali u izradi ovog zakona, dakle, kolege iz Arhiva RS. Zajedno smo imali tri puta sastanke i usaglasili tekst potpuno istovjetan. I još nešto, Vi što ste rekli nama, ovo što je odluka Vlade RS i odluka Federalne vlade, u velikom postotku se u potpunosti slaže i to je ugrađeno ovdje. Tako usaglašen na nivou struke i mi smo ga uobličili pravno sa ekspertima Vijeća ministara BiH iz sva tri konstitutivna naroda, to je zadnja verzija koju smo zajedno dogovorili sa tim ljudima i to je taj prijedlog. Ja ne znam šta je još gospodin dao ovdje, mislim da je šteta da ovaj zakon se skida, kad je on u cjelosti usaglašen sa kolegama iz Arhiva RS, struka je potpuno dala, a jučer na onom domu, prekjučer, također, delegati, jedinstven je stav da se podrži ovaj zakon, čak je rečeno da je to pravi način kako bi trebali i ostali zakoni da dolaze ovdje, da ih struka zajedno sa pravnim ekspertima uobliči i da. Pošto imamo saglasnost još dvije vlade, mislim da bi bilo šteta skinuti ga, jer kasnimo jako puno ako ne prođe ovaj zakon. Ja vam još moram samo jedno reći, da sam ja, kao predstavnik Državnog arhiva, član najviše asocijacije savjeta i da sam preko toga dobio sredstva za edukaciju koja idu i za RS, za kadrove po istom programu, da smo išli sa kolegama iz RS na jedan skup gdje smo dobili kompletan projekat, sačinili, o revitalizaciji ukupne službe. Mislim, ne trebam ja ovdje vama govoriti o značaju ove materije i institucije koju tretira ovaj zakon, ali mislim da je velika šteta da se odugovlači sa njegovim donošenjem, prolazi vrijeme, nećemo stići, jer mi smo jedini Arhiv u BiH koji nema zakona. Imaju federalni arhivi ili je u fazi donošenja, ima RS donesen, imaju kantonalni, županijski, arhivi, šteta je da ovaj jedan ovako koncipiran i ovako dobro napravljen zakon bude skinut, odnosno, ne bude ... Hvala. 4
Hvala Vama.
Da ću otvoriti raspravu oko usaglašavanja dnevnog reda, šta treba da ga usvojim, je li, pa da onda raspravljam... Prvo, ovdje je izneseno par netačnih navoda, pošto imam ovdje pečat Vlade RS da niste usaglašavali sa vladama entiteta, nemojte iznositi dezinformacije, gospodine, ovdje. Struka je druga stvar, ali ovdje se radi o zakonima, a Vi ste, kao stručan čovjek, u stanju da primijenite neki zakon, ali ste isto tako u stanju da prihvatite i određene prijedloge za dopunu i za raspravu i nemojte govoriti ovdje da ste usaglašavali kada niste usaglašavali. Stvar je u tome da ovdje stoji nešto, postoje neke dopune i prijedlozi da se taj zakon ponovo doradi na jednom boljem aspektu, itd. Niko ne kaže da se ovaj zakon ne treba usvojiti, ali ga treba odraditi ljudski i to je jedna činjenica. Nemojte uopšte da dolazimo u situaciju da iznosimo neistinu.
Za mene se već, recimo, otvorila rasprava o ovom zakonu, kao da smo usvojili dnevni red. Da li Zakon treba u ovom tekstu kakav je usvojiti ili u nekom drugom tekstu, kad dođe prijedlog zakona, to će izaći iz rasprave o nacrtu zakona. Prema tome, ja sam lično da mi usvojimo ovakav dnevni red, a svako ko ima primjedbu, neka je da na nacrt, a kakav će onda biti prijedlog i hoće li se usvojiti zakon, to je druga stvar. Prema tome, mi ne možemo unaprijed, prije nego što usvojimo dnevni red, reći da ovaj zakon jeste dobar, ili nije dobar, ili može poslužiti kao osnova za izradu prijedloga zakona ili ne. Prvo moramo usvojiti dnevni red, pa onda o njemu raspravljati, pa onda, ja nemam ništa protiv, ako većina delegata ne usvoji ovo da ide u dnevni red, neće ići, ali ja mislim da o nacrtu zakona treba raspravljati tek onda kada bude na dnevnom redu, a ne prije dnevnog reda.
Zahvaljujem se na ovoj sugestiji, intervenciji gospodina Čampare. Mi ovdje imamo jedan prijedlog gospodina Ristana Ristića da se u okviru predloženog dnevnog reda ova tačka skine sa današnjeg zasjedanja. Imali smo i tumačenje u ime predlagača, jedno dopunsko objašnjenje, znači, kako se došlo do ovog teksta Nacrta, da u ime predlagača da komentar. Gospodin Ristan Ristić, da li ostaje kod svog predloga? Da li se još neko javlja za raspravu u okviru predloga, znači, usaglašavanja oko dnevnog reda.
Ja bih samo kratko rekao da ovaj dom nikad nije imao problema sa sastavljanjem dnevnog reda i možda bi bilo dobro da to ne radimo ni dalje, ja sam malo zakasnio na Kolegij pa nisam uspio da to na Kolegiju reći, smatram, da sam bio na Kolegiju, to bismo mi riješili na Kolegiju. Ja bih da se prihvati prijedlog gospodina Ristana. Neće se za nedjelju dana ništa desiti posebno. Ukoliko je, nemam punu 5 argumentaciju ni za jedno ni za drugo, ali mislim da bi ovaj dom trebao da radi tako, da što manje gubi vremena oko utvrđivanja dnevnog reda. Hvala.
Dame i gospodo, ja zaista ne razumijem da ne možemo dokumenat, Nacrt zakona, danas raspravljati. Otvorili smo prethodno raspravu o Nacrtu zakona i zapravo nismo mu dali šansu uopšte da se o njemu raspravlja, pričamo o njemu kao da je otvorena rasprava o Nacrtu zakona. Argumentacija koja se želi iznijeti ovdje, ima potpuno legitimno pravo svako od nas da iznese, ali dajmo šansu da ga uvrstimo u dnevni red. Možemo ga u formi Nacrta odbaciti, ako se ne slažemo sa oblikom i onim što je izloženo u njemu, ali da dobije pravo građanstva da bude raspravljan na Domu. To je minimum što možemo kao prvi korak učiniti. Mislim da je to, pogotovu što je taj nacrt zakona već ugledao svjetlo i dobio određenu podršku na Predstavničkom domu, ne vidim razloga zašto ovdje da mi kočimo nešto. Imali smo dovoljno vremena da ga izučimo. Imat ćemo vremena da u daljoj proceduri ispoštujemo svu potrebnu proceduru, bilo da su potrebne saglasnosti vlada entiteta, ili ne znam čega, ali ne vidim razloga zašto ovdje sad zakočiti jednu normalnu proceduru i normalno donošenje ovog nacrta zakona, govorim o nacrtu zakona, a ne govorimo o prijedlogu zakona i definitivnom rješenju. Imamo šansu amandmanski djelovati. Imamo šansu, konačno, i u formi nacrta da ga odbacimo, ali da ga uvedemo u proceduru. Hvala lijepa.
Zahvaljujem se gospodinu Žigiću, čuli smo ovdje jedan prijedlog, diskusije, komentare i mišljenja o prijedlogu gospodina Ristana. Ja predlažem pet minuta pauze, ako možemo samo male konsultacije. Onda ja odustajem od ovog svog predloga. Imamo predlog gospodina Ristana Ristića. On predlaže da se ova tačka skine s dnevnog reda, molim vas da se izjasnimo. Da se skine s dnevnog reda, ja sam tako, Ristane, i rekao, ti si to i tražio i tako je i predložen prijedlog od strane mene. Još jednom ću ponoviti prijedlog gospodina Ristana Ristića da se 6. tačka u predloženom dnevnom redu sa današnjeg zasjedanja skine. Molim vas da se izjasnimo. Ko je za ovaj prijedlog gospodina Ristana Ristića. Molim da se konstatuje. Ko je protiv? Uzdržanih nema. Konstatujem ovako, da je za predlog gospodina Ristana, da se 6. tačka skine s dnevnog reda, da ide dalje na doradu, glasalo 7 – protiv je glasalo 5. Molio bih Jadranka da nam sada, vezano za ove rezultate glasanja, da tumačenje.
U Domu naroda se sve odluke donose od onih koji su prisutni i koji glasaju. U ovom slučaju se glasalo o dnevnom redu. Takvo je tumačenje OHR-a bilo za Zastupnički dom. 6
Izjašnjavanjem, sa ovim rezultatom glasanja, ova tačka nije uvrštena u dnevni red. Molim vas da se izjasnimo o kompletnom dnevnom redu. Ima li potrebe da ponovo čitam dnevni red? Ko je za predloženi dnevni red, sa ovim izmjenama, sa izmjenama, molim vas. Jednoglasno su sa 12 glasova za usvojeni dnevni red. Prelazimo na prvu tačku dnevnog reda. Ad.1. Usvajanje Zapisnika sa 17. sjednice Doma naroda Otvaram raspravu povodom ove tačke dnevnog reda. Da li se neko javlja? Zapisnik ste dobili. Ima li prijedloga, primjedbi, mišljenja, dopuna i izmjena Zapisnika? Nema. Molim vas da pristupimo izjašnjavanju. Ko je za predloženi Zapisnik sa 17. sjednice Doma naroda? Jednoglasno usvojen Zapisnik sa 17. sjednice. Ad.2. Davanje saglasnosti za ratifikaciju Ima li potrebe da pročitam ponovo? Imate li predloga? Znači, da li da se pojedinačno ili u paketu izjasnimo?
Gospodo predsjedavajući, s obzirom da imam neka pitanja u vezi prvog predloženog sporazuma između Savjeta ministara BiH i Vlade Republike Slovenije u saradnji u oblasti kulture, obrazovanja i nauke, ja bih, ako dozvolite, posebno ovaj sporazum apostrofirao, jer ja ne znam da li ima neko od predlagača da da određena pojašnjenja ili nema, da li da postavim pitanje, ali ja ću ga, u svakom slučaju, postaviti. U članu 4. ovog sporazuma stoji. Strane će, na osnovu uzajamnog interesa, podsticati učenje jezika, književnosti, kulture druge zemlje, i u tom pravcu podržavati učešće nastavnika i učenika u ljetnim školama jezika ili jezika. Ovdje nije jasno precizirano da li se radi o jeziku ili o jezicima, pošto mi u BiH imamo tri naroda i tri jezika, mislim da bi trebalo, ovdje tačno stoji da je jezika, a ne jezika. Vi znate kako se to označava i mislim da u tom sporazumu treba u članu 1. preciznije definisati ili je jezik ili su jezici naroda. Trebalo bi da bude, ali nije jasno precizirano. Moj je prijedlog da u tom sporazumu treba da bude preciznije određen jezik ili jezici.
Možemo prihvatiti za intervenciju gospodina Pajića da se radi o množini, ne radi se o jednini, nego se radi o množini, znači, jezika, a ne jednog jezika. 7 Ima li dalje primjedbi na ostale sporazume ili u okviru ovog sporazuma? Možemo li se izjasniti da prihvatimo da se izjašnjavamo u paketu o ovim sporazumima. Ko je za ovaj prijedlog da se izjasnimo o ratifikaciji svih spomenutih i nabrojanih sporazuma? Jednoglasno. Konstatujem da je i ova tačka dnevnog reda jednoglasno usvojena. Ad.3. Godišnji izvještaj Centralne banke BiH za 1999. godinu Ovaj izvještaj ste, gospodo, dobili. U konsultaciji i pripremi za ovu današnju sjednicu, naša je obaveza da se samo upoznamo sa ovim izvještajem i da ga primimo k znanju, što ne znači da ne možemo o ovom izvještaju voditi raspravu ili dati svoje mišljenje ili svoje komentare. Otvaram raspravu po ovom izvještaju. Pošto nismo obavezni da se izjašnjavamo o ovome, da konstatujem da je na današnjoj sjednici primljen k znanju i ovaj izvještaj. Ad.4. Nacrt zakona o odlikovanjima BiH Otvaram raspravu po ovoj tački dnevnog reda. Da li se neko javlja? Predlažem da se izjasnimo vezano za ovu tačku. Molim vas, ko je za Nacrt zakona o odlikovanjima BiH? Jednoglasno prihvaćen Nacrt zakona o odlikovanjima BiH. Zahvaljujem se. Ad. 5. Nacrt zakona o konkurenciji Otvaram raspravu o ovom nacrtu zakona. Da li se neko javlja za diskusiju, komentar, predloge? Nema. Molim vas da se izjasnimo o Nacrtu zakona o konkurenciji. Ko je za Nacrt zakona o konkurenciji? Jednoglasno prihvaćen i ovaj nacrt zakona. Ad.6. Je skinuta s današnje sjednice. 8 Ad.7. Inovirani izvještaj o ispunjavanju uslova za prijem BiH u VE Praktično, ovaj inovirani izvještaj ste dobili, što znači radi se, praktično, kao i o godišnjem izvještaju Centralne banke BiH. Naša je obaveza da se upoznamo sa ovim izvještajem. Nismo obavezni da se izjašnjavamo o ovom izvještaju, jednostavno je ovo što Vlado sugeriše, suština je ista. Ima li komentara vezano za ovo, diskusije, da li neko želi da se uključi u diskusiju po ovom izvještaju? Radi se o jednom vrlo važnom izvještaju, bitnom jednom materijalu i dozvolite mi da samo napomenem da ima potrebe da svi sigurno dobro pročitamo, proučimo i da vidimo što nam je u okviru ovog izvještaja i u okviru procesa o kome uporno i mnogo govorimo i koji je prisutan na prostorima BiH, da vidimo šta nam je činiti, da vidimo šta nam je raditi. Da li se neko javlja za raspravu? Ako ne, možemo da konstatujemo da smo upoznati sa ovim izvještajem i da smo ga prihvatili kao takav. Sledeća tačka dnevnog reda je Ad.8. Izvještaj o učešću delegacije BiH na 56. zasjedanju UN Komisije za ljudska prava, koja je održana od 20. marta do 20. aprila 2000. godine Radi se o istom materijalu, znači, kao i ova prethodna dva koja sam komentarisao, da ne bih ponavljao. Da li se neko javlja za diskusiju?
Kolege delegati, pred nama je ovaj izvještaj o učešću naše Delegacije na 56. zasjedanju UN Komisije za ljudska prava i ne znam da li je neko od ove gospode koji su prisustvovali iz ove delegacije toj sjednici, da li je neko prisutan, vidim da nije. Bez obzira na to, imam jednu primjedbu. Iz ovog materijala vidi se da je jedna od vrlo bitnih rasprava na toj konferenciji bila o osnovnim ljudskim pravima i slobodama u BiH. Ta sjednica se odvijala vidim od 20. marta do 28. aprila i u tom periodu u BiH dešavalo se nešto što nije primjereno nigdje u svijetu u zadnjih 50 godina, možda poslije hitlerovske, fašističke Njemačke, gdje je uskraćeno jednoj trećini jednog naroda, tj. srpskom narodu u RS da učestvuje na opštinskim izborima. To je strašan politički terorizam koji je zaveden na području RS. Ja ne znam da li je iko na toj konferenciji to pomenuo, pokrenuo pitanje, jer to je jedno od osnovnih ljudskih prava i sloboda, zagarantovano Evropskom konvencijom o osnovnim ljudskim pravima i slobodama, da svako ima pravo da bira i da bude biran, jedno od osnovnih demokratskih načela savremenog svijeta i osnovnih prava svakog čovjeka. Nama se to upravo desilo u tom periodu kada je održavana ova sjednica i ja ne znam kada će ta sledeća ponovo da se održava, piše da se jednom godišnje održava, ali preporučio bih da predstavnici BiH, kada se pojavljuju na takvim konferencijama i kada se govori o osnovnim ljudskim pravima i slobodama naroda ili naroda u BiH, da je neophodno da se preduzmu određeni koraci da se ta diskriminatorska odluka ukine i da se omogući svim građanima BiH da učestvuju na izborima, da biraju i da budu birani. 9
Zahvaljujem se gospodinu Pajiću. Da li se još neko javlja za diskusiju. Ako nema, molim vas, možemo samo da prihvatimo, da konstatujemo i ovu intervenciju gospodina Pajića, znači, kao delegata, vezano za događaj koji je gospodin Pajić komentarisao. Nema potrebe da se izjašnjavamo, nego samo da konstatujemo da smo upoznati sa ovim materijalom i da se konstatuje intervencija gospodina Pajića. Ad.9. Delegatska pitanja Da li se neko u okviru ove tačke javlja ili se želi uključiti u raspravu? Ako nema, dozvolite meni, prije nego što privedemo ovu sjednicu kraju, i ova današnja sjednica je, istina, zakazana vrlo brzo i u kratkom roku poslije sjednice Predstavničkog vijeća. Ja sam imao tu obavezu, kao predsjedavajući, na konsultaciji pre same sjednice da, evo, zamolim samo delegate da prihvate i ovakav način sazivanja sjednice zbog okolnosti u kojima smo sazvali, zbog već stvorenih obaveza i termina, znači, za Kolegij, oko Poslovnika Doma naroda koji je u fazi pripreme, itd. Mi smo se odlučili da ispoštujemo i naše obaveze i rokove oko zakazivanja ove sjednice pa smo pristupili ovakom načinu sazivanja, pa ja vas molim, znači, u ime Kolegija, u ime stručne službe da prihvatite ove okolnosti u kojima je ovo sazvano. Dozvolite mi samo još nešto da kažem. Meni je žao što ovo moram na ovoj sjednici da iznesem. Danas sam imao vrlo neugodne i neprijatne, ovako da kažem, okolnosti prilikom dolaska, što znači od Doboja do Sarajeva, od federalne policije. Ne bih vas zadržavao zbog obaveza koje dio delegata ima, znači, i ne bih vas zadržavao vezano za vrijeme, ali bih predložio da se sugeriše i tražim od federalnog ministra unutrašnjih poslova da se prenese i sugeriše radnicima policije, koji se nalaze na putu, kada su u pitanju pratnje koje su česte na drumovima, znači, ono što se čini i dešava na drumovima da ono ne priliči, ovo je lično moje mišljenje, ne priliči. Ja sam bio danas u poziciji, zbog vremenskih ograničenja da prisustvujem sjednici, da dođem, da se moram ubjeđivati sa policijom na terenu, da policija, maltene sa automatskim oružjem, izlazi i skreće nas sa puta. Znači, ne želi uopšte da prihvati legitimaciju, niti želi da je uopšte uzme, da pročita onu zadnju rečenicu koja stoji, koja je obaveza entitetskih organa kada su u pitanju delegati. Ovo ne govorim samo zbog neprijatnosti koje sam ja danas doživio na putu, nego govorim zbog svih vas i zbog svih poslanika i tražim da se skrene pažnja svim tim radnicima na putu, u jednom i drugom entitetu, kada se nalaze na putu da je obaveza njihova da pruže pomoć, a ne da, praktično, doživljavamo takve neprijatnosti, itd. Ja prihvatam i naše obaveze i poštovanje svega onoga što se dešava na putu, ali ono što se dešava, mislim da je neprimjereno i javno protestvujem na ovoj sjednici zbog tih neprijatnosti koje sam danas doživio. Ako nemamo nikakvih pitanja, današnju sjednicu završavamo i ja vam se zahvaljujem na prisustvu. Sjednica je završena u 13.00 sati. 10